PATVIRTINTA

Kauno Suzuki progimnazijos

Direktorės Dėjos Aukštkalnytės

2021 m. rugpjūčio 26 d. įsakymu Nr. V-45

[**Mokinių elgesio taisyklės**](https://www.baltijosmokykla.lt/mokiniams/81-mokiniu-elgesio-taisykles.html)

1. Mokiniai mokykloje dėvi mokyklinę uniformą, kuri yra švari, tvarkinga. Mokyklinei uniformai priskiriamas mokyklinis tamsiai mėlynos spalvos megztinis ir tamsiai mėlynos spalvos sijonas arba tamsiai mėlynos/juodos klasikinės kelnės.
2. Mokinys privalo atsakingai vykdyti pagrindinę mokinio pareigą – stropiai mokytis, būti atidus ir aktyvus pamokų metu, sąžiningai atlikti užduotis.
3. Mokinys turi atsinešti mokymuisi reikalingas priemones.
4. Vadovėliai mokiniams išdalijami nemokamai mokyklos nustatyta tvarka. Mokinys, sugadinęs ar praradęs vadovėlį, atlygina už jį ir praranda teisę gauti naują vadovėlį (įsigyja iš knygyno už savo pinigus). Mokinys privalo saugoti ir jam duotas mokymo priemones, bibliotekos knygas. Už mokyklai padarytą žalą mokinys (arba jo tėvai, globėjai) atsako įstatymų numatyta tvarka.
5. Mokiniai į mokyklą renkasi ne anksčiau kaip 7.30 val., nevėluoja į pamokas. Antrą kartą pavėlavus į pamokas, informuojami tėvai per TAMO dienyną.
6. Pamokų bei kitų renginių metu mokinys elgiasi drausmingai, netrikdo pamokos ar renginio rimties, reaguoja į mokytojo pastabas -
	1. Mokinys surinkęs 3 ir daugiau įrašų drausmės lapuose nedalyvauja mokyklos renginiuose (išvykos, ekskursijos, kiti mokyklos renginiai);
	2. Mokinys surinkęs 5 įrašus drausmės lapuose, kartu su tėvais yra kviečiamas į Vaiko gerovės komisijos posėdį.
7. Iš pamokų mokinys anksčiau gali išeiti tik tėvams raštiškai informavus klasės auklėtoją. Dėl sistemingo mokinio išleidimo iš pamokų paskutinių, tėvai parašo raštišką prašymą klasės auklėtojui.
8. Neatvykęs į mokyklą dėl ligos, mokinys pateikia tėvų prašymą arba informuoja klasės auklėtoją per TAMO dienyną; kitos pamokų praleidimo priežastys išimtinais atvejais gali būti pateisinamos klasės vadovo.
9. Susirgęs ar susižeidęs privalo kreiptis į klasės auklėtoją ar mokytoją; kasmet profilaktiškai tikrintis sveikatą ir pristatyti pažymą iki rugsėjo 15 d.
10. Mokinys, praleidęs pamoką, turi už ją atsiskaityti nustatyta tvarka.
11. Dėl svarbių priežaščių neatlikus namų darbų, tėvai informuoja klasės auklėtoją ar dalyko mokytoją prieš pamoką.
12. Mokinys atsako už klasėje esantį inventorių ir mokymo priemones, tvarką, švarą visoje mokyklos teritorijoje: kabinetuose, koridoriuose, salėse, kieme.
13. Mokinys pagarbiai bendrauja su bendramoksliais, mokytojais, mokyklos darbuotojais.
14. Mokiniui draudžiama naudoti fizinę (muštis, stumdytis, spardyti) ir emocinę (pravardžiuoti, grasinti, ignoruoti) prievartą, reketuoti, vartoti necenzūrinius žodžius, žaisti azartinius žaidimus.
15. Kūno kultūros pamokose mokiniui privaloma dėvėti sportinę avalynę bei aprangą, kuri nedėvima kitų pamokų metu, sporto salėje vykstančių pamokų metu trumpą sportinę aprangą; technologijų pamokose privaloma dėvėti specialią aprangą (chalatus, prijuostes).
16. Draudžiama pamokose dėvėti striukes, paltus, juos privaloma laikyti spintelėse; nepalikti kišenėse pinigų bei kitų vertingų daiktų. Dingus drabužiams, nedelsiant kreiptis į klasės auklėtoją ar administraciją, už daiktus, mobiliuosius telefonus, paliktus kišenėse, atsako pats mokinys.
17. Mokiniui, nesilaikančiam Mokinio elgesio taisyklių, taikomos drausminės priemonės: žodinis įspėjimas, pastaba, pokalbis VGK, tėvų iškvietimas į mokyklą, gali būti pasiūlyta keisti mokymosi formą (nuo 14 m.).
18. Mokiniui griežtai draudžiama pamokų metu naudotis mobiliuoju telefonu (telefonai pamokų pradžioje surenkami ir laikomi specialiuose dėkluose), ausinukais, triukšmauti, pažeidinėti mokykloje nustatytą tvarką, vartoti alkoholinius gėrimus, rūkyti, vartoti narkotines ir psichotropines medžiagas, kvaišalus, smurtą bei atsinešti pornografiją propaguojančią literatūrą ir reklaminę medžiagą, naudoti pirotechnikos priemones; apie pastebėtus pažeidimus mokinys privalo  informuoti mokytojus, administraciją.
19. Draudžiama neštis į mokyklą ginklus, peilius, dujinius balionėlius, toksines medžiagas, narkotikus, kitokius kvaišalus, alkoholinius gėrimus, kitus kenksmingus ir sveikatai pavojingus daiktus; garso įrašus, literatūrą, žurnalus, kitus leidinius, propaguojančius žiaurų elgesį, smurtą, karą ar pornografiją.
20. Mokiniui draudžiama pertraukų ir pamokų metu išeiti už mokyklos teritorijos ribų.
21. Mokinys privalo laikytis saugaus elgesio ir priešgaisrinės saugos reikalavimų.
22. Mokinys privalo viešose vietose elgtis mandagiai, kultūringai, garbingai atstovauti savo mokyklai.
23. Mokinys privalo uždarose patalpose dėvėti nosį ir burną dengiančias apsaugos priemones (veido kaukes, respiratorius ar kitas priemones) (toliau – kaukės) paskelbtos valstybės lygio ekstremaliosios situacijos ir (ar) karantino metu, kai tai daryti įpareigoja Vyriausybės nutarimai, valstybės lygio ekstremalios situacijos valstybės operacijų vadovo sprendimai ar kiti teisės aktai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_